**Záznam zo zasadnutia konzultačnej skupiny pre dunajskú stratégiu**

25.3.2015, Úrad vlády SR, Bratislava

Prítomní: podľa prezenčnej listiny

Program zasadnutia:

1. Úvod
2. Informácia o pripravovanom Výročnom fóre dunajskej stratégie (jeseň 2016)
* Informácia o prevzatí predsedníctva v dunajskej stratégii na rok 2016
* Informácia o príprave materiálu o prioritách SK v predsedníctve dunajskej stratégii
1. Informácia o programoch nadnárodnej spolupráce
* Informácia o 1. výzve na predkladanie projektov v rámci Programu spolupráce Interreg Stredná Európa
* Informácia o stave príprav Programu spolupráce Dunajský nadnárodný program
1. Závery, rôzne

K bodu 2:

L. Šimko informoval o poslednom vývoji v otázke prevzatia predsedníctva dunajskej stratégie. Tento záväzok bude spojený s potrebou zorganizovať výročné fórum dunajskej stratégie ako vrcholné politické a odborné fórum zainteresovaných subjektov. Členom KSDS bola poskytnutá informácia o rozsahu a približnom termíne konania podujatia. V súvislosti s prípravou na predsedníctvo SK v dunajskej stratégii sa bude pripravovať aj materiál o prioritách SK predsedníctva. Predpokladá sa, že našimi prioritami budú oblasti, v ktorých je SK spoluzodpovedná za koordináciu – vedomostná spoločnosť a ochrana vôd. L. Šimko sa obrátil na prítomných členov KSDS so žiadosťou o spoluprácu pri príprave tohto materiálu, keďže zámerom koordinátora dunajskej stratégie je, aby sa na príprave priorít bottom-up metódou podieľalo čo najviac zainteresovaných subjektov. **V tejto súvislosti vyzval členov KSDS, aby do 21.4.2015 predložili návrhy na prioritné témy SK predsedníctva dunajskej stratégie.**

V ďalšej časti L. Šimko uviedol informáciu o vytvorení Danube Strategy Pointu, ktorý má byť nástrojom na implementáciu a podporu aktivít dunajskej stratégie.

K bodu 2:

O programoch nadnárodnej spolupráce informovali F. Novotný a F. Koločány. Pokiaľ ide o program spolupráce Interreg Stredná Európa, bola vyhlásená prvá výzva na predkladanie projektových žiadostí a na Slovensku sa uskutočnilo tri informačné dni. Pokiaľ ide o Dunajský nadnárodný program, bola poskytnutá základná informácia o stave prípravy programu – schválenie programu sa očakáva na jeseň, prvá výzva by mala byť zverejnená v septembri 2015.

K bodu 4:

F. Koločány informoval o vyhlásení Európskeho týždňa trvalo udržateľného rozvoja. Podrobné informácie o podujatí a možnosti zapojenia sú uvedené na stránke <http://www.tur.vlada.gov.sk/aktuality-tur/>.

V rámci diskusie p. Pitlová uviedla, že DE sa v rámci prípravy výročného fóra v Ulme obrátilo na nich s otázkou zorganizovania panelovej diskusie k problematike duálneho vzdelávania. L. Šimko uviedol, že na stretnutí národných koordinátorov sa bude diskutovať aj otázka financovania PACs z prostriedkov Danube Strategy Point. P. Tomáš z MZVEZ SR položil otázku, ako je to s prevzatím politickej zodpovednosti za dunajskú stratégiu. P. Šimko uviedol, že predseda vlády poslal list komisárke Cretu, v ktorej ju informoval o prevzatí úloh spojených s prevzatím SK predsedníctva a z toho implicitne vyplýva aj prevzatie politickej zodpovednosti.

Zapísal: František Koločány, OPP;

Schválil: Ladislav Šimko, riaditeľ OPP;

Bratislava 2.4.2015